eo eo eo eo eo eo eo eo eo eo eo eo eo pt eo tr eo eo eo eo nn eo eo eo eo eo eo eo eo eo eo eo eo eo eo eo eo eo nn eo eo eo eo eo en en en en en en eo en es fr eo eo eo eo eo eo lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo nl an ar en az de ru bg bn hbs_lat ca mzn hbs_lat da de el en es eu fa fi fr de lt de he hi hbs_lat hu id es it ja jv ka ta ko ku it lt lv en ml mr ms my ne nl nb nb fr pa pl pnb pt io ro ru hbs_lat en sk sl hbs_lat sv hu ta th ceb en tr oc fy ur uz vi pl zh zh eo eo eo eo eo eo eo eo eo
El Vikipedio, la libera enciklopedio
Ŝanĝoj al ŝablonoj aŭ dosieroj en ĉi tiu versio estas kontrolendaj. La stabila versio estis patrolita je 12 apr. 2015.
Simulata hipoteza pejzaĝo sur iu planedo kun la duopa stelo en la ĉielo
Pozicio de Alfa Centaŭro
Alfa Centaŭro, latine: Alpha Centauri, a Cen, estas la plej brila astro en la konstelacio Centaŭro kaj la plej proksima stela sistemo al Sunsistemo. Ĝi estas stela sistemo konsistanta el tri steloj: Alfa Centaŭro A, Alfa Centaŭro B kaj Proksima Centaŭro.
La sistemo enhavas ankaŭ almenaŭ unu Ter-grandan planedon, Alfa Centaŭro Bb, la plej proksiman konatan ekstersunsisteman planedon al Tero. Ĝia minimuma maso estas proksime 113% de la Tera maso[1] kaj orbitas Alfan Centaŭron B kun la periodo 3.236 tagoj.[2] Ĝi orbitas en la distanco 0,04 AU (6 milionoj km)[1] kaj havas taksatan surfacan temperaturon almenaŭ 1500 Kelvinoj (proksimume 1200 C) kio estas tro varme por povi esti loĝata.[3]
1 Alfa Centaŭro A kaj B
Alfa Centaŭro A kaj B[redakti | redakti fonton]
A kaj B formas duopan stelon; ili orbitas unu ĉirkaŭ la alia kun periodo de 80 teraj jaroj kaj havas inter si mezan distancon de 23 AU, iom pli ol tri lumhoroj, iom pli ol la distanco inter la Suno kaj Urano. Ilia orbito estas tre elipsa, kun minimuma distanco de 11,2 AU kaj maksimuma de 35,6 AU. Ilia distanco de la Suno estas proksimume 4,36 lumjaroj.
Videbla magnitudo[redakti | redakti fonton]
La duopo AB havas videblan magnitudon de preskaŭ 0; do, kune ili brilegas.
Kun videbla magnitudo de -0,01, brilega Alfa Centaŭro A estas tipo G2 V, kiel nia Suno. Alfa Centaŭro B estas tipo K1 V kun videbla magnitudo de 1,33; do, ĝi estas malpli brila ol A. Proksima Centaŭro aŭ alinome Alfa Centaŭro C estas tipo M5 Ve aŭ M5 VIe, malbrile kun la videbla magnitudo de 11,05.
Kune la triopo, Alfa Centaŭro A,B, kaj C, estas en la Tera ĉielo la trie plej brila stelo, ne inkluzive de nia Suno, post unue Siriuso kaj due Kanopuso.
Proksima Centaŭro[redakti | redakti fonton]
Pli detalaj informoj troveblas en la artikolo Proksima Centaŭro.
Proksima Centaŭro estas iom pli proksima al la Suno ĉe 4,22 lumjaroj. Ĝi estas ruĝa nano, multe malpli hela ol A kaj B, kaj distancas de tiuj ĉirkaŭ 13 000 AU aŭ 75 lumtagoj aŭ 0,21 lumjaro. Povas esti, sed ne certas, ke ĝi orbitas ĉirkaŭ la sistemo AB; se tiel, la orbita periodo estas ĉirkaŭ duona miliono da jaroj.
Alinomoj[redakti | redakti fonton]
Ofta alinomo de Alfa Centaŭro estas Rigel Kentaurus aŭ Rigil Kentaurus, kiu signifas "piedo de la centaŭro"; Rigel aŭ Rigil devenas de la araba vorto por "piedo". Tiun nomon ne konfuzu kun Rigel aŭ Rigil en la konstelacio Oriono. Rara alinomo de Alfa Centaŭro estas Toliman el la araba vorto por "strutoj". Pli rara alinomo estas Bungula, probable el la latina vorto por "hufo".
Planedoj[redakti | redakti fonton]
Konfirmitaj planedoj[redakti | redakti fonton]
Artista imago pri la planedo orbitanta la stelon Alfa Centaŭro B
La 16-an de Oktobro 2012 esploristoj anoncis detekton de Ter-masa planedo en la orbito de la stelo Alfa Centaŭro B.[4][5][6] Estis bezonata super tri-jara observado.[1] La planedo estas ekster la loĝebla zono, ĉar ĝi orbitas tro proksime al sia stelo, nur 0.04 AU kun la periodo 3.236 tagoj. Surfaca temperaturo estas malfacile divenebla pro nekonata albedo de la surfaco kaj nesciado pri ekzisto de eventuala atmosfero, sed minumuma temperaturo estas 1500 K (proksimume 1200 °C). Tio estas troa temperaturo por teni likvan akvon kaj eĉ superas fandiĝan temperaturon de silikata magmo. Por komparo, surfaca temperaturo de Venuso, la plej varma planedo en la Sunsistemo, estas 735 K (462 °C).
Bildaro[redakti | redakti fonton]
Komparaj ampleksoj de la Suno kaj Alfa Centaŭro A, B, kaj C.
Orbito de Alfa Centaŭro B ĉirkaŭ Alfa Centaŭro A.
Movo de Alfa Centaŭro en la ĉielo relative al Beta Centaŭro.
Referencoj[redakti | redakti fonton]
En tiu ĉi artikolo estas uzita traduko de teksto el la artikolo Alpha Centauri en la angla Vikipedio.
↑ 1,0 1,1 1,2 . Discovery! Earth-Size Alien Planet at Alpha Centauri Is Closest Ever Seen. Space.Com web site. TechMediaNetwork (2012-10-16). Alirita 2012-10-17.
↑ (2012-10) “An Earth mass planet orbiting Alpha Centauri B”, Nature. Alirita 2012-10-17..
↑ "The exoplanet next door: Earth-sized world discovered in nearby a Centauri star system". Eric Hand, Nature, October 16, 2012. Accessed October 16, 2012.
↑ Planetary Habitability Laboratory, UPR Arecibo: A Planetary System Around Our Nearest Star is Emerging
Eksteraj ligiloj[redakti | redakti fonton]
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 16:50, 12 apr. 2015.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj